*Извод из* Правилника о програму наставе и учења за седми разред основног образовања и васпитања (“Сл. гласник РС – Просветни гласник“, бр. 5/2019 и 1/2020)

**Назив програма ГРАЂАНСКО ВАСПИТАЊЕ**

**Циљ** учења Грађанског васпитања је да ученик изучавањем и практиковањем основних принципа, вредности и процедура грађанског друштва поста-

не свестан својих права и одговорности, осетљив за потребе других и спреман да активно делује у заједници.

**Разред Седми**

**Годишњи фонд часова 36 часова**

**ИСХОДИ**

**По завршетку разреда ученик ће бити у стању да:**

– наведе и опише основне карактеристике људских права;

– својим речима опише везу између права појединца и општег

добра;

– дискутује о односу права и правде и o сукобу права;

– образложи личну одговорност у заштити свог здравља;

– штити своја права на начин који не угрожава друге и њихова

права;

– образложи сврху постојања политичких странака;

– аргументује потребу ограничења и контролу власти;

– наведе кораке од предлагања до усвајања закона;

– образложи на примеру могућност утицаја грађана на одлуке

Народне скупштине;

– препозна и одупре се различитим облицима вршњачког при-

тиска;

– препозна опасност када се нађе у великој групи људи и зашти-

ти се;

– учествује у организацији, реализацији и евалуацији симулаци-

је Народне скупштине;

– у дискусији показује вештину активног слушања, износи свој

став заснован на аргументима, комуницира на конструктиван

начин;

– проналази, критички разматра и користи информације из ра-

зличитих извора.

**ОБЛАСТ /ТЕМА САДРЖАЈ**

**ЉУДСКА ПРАВА**

Карактеристике људских права – урођеност, универзалност, нео-

туђивост, недељивост.

Опште добро.

Права појединца и опште добро.

Сукоб појединачних права и општег добра.

Права и правда.

Социјална правда.

**ДЕМОКРАТСКО ДРУШТВО**

Политичкe странкe у вишепартијском систему –владајуће и опо-

зиционе.

Народна скупштина – сврха и надлежности.

Народни посланици, посланичке групе.

Процедуре у раду Народне скупштине.

Скупштинске дебате.

Предлагање и доношење закона.

**ПРОЦЕСИ У САВРЕМЕНОМ**

**СВЕТУ**

Припадност групи. Групни идентитет као део идентитета мла-

дих.Односи у вршњачкој групи и њен утицај на појединца.

Вршњачки притисак.

Конформизам.

Приватност – обим и границе.

Понашање људи у маси и угроженост права појединца.

**ГРАЂАНСКИ АКТИВИЗАМ**

**Симулација Народне скупштине**

Одређивање улога и процедура у скупштини.

Формирање посланичких група.

Избор председника скупштине.

Формулисање предлога закона.

Скупштинска дебата.

Гласање.

Евалуација симулације.

#### Izvod iz PRAVILNIKА O NASTAVNOM PROGRAMU ZA SEDMI RAZRED OSNOVNOG OBRAZOVANJA I VASPITANJA

("Sl. glasnik RS - Prosvetni glasnik", br. 6/2009, 3/2011 - dr. pravilnik, 8/2013 i 11/2016

|  |  |
| --- | --- |
| Naziv predmeta:  | **VERSKA NASTAVA - PRAVOSLAVNI KATIHIZIS**  |
| Godišnji fond časova:  | **36**  |
| Razred:  | **Sedmi**  |

|  |  |  |  |  |
| --- | --- | --- | --- | --- |
| **TEMA(nastavne jedinice)**  | **CILJ**  | **ISHODI**Po završetku teme učenik će:  | **PREPORUČENI SADRŽAJI PO TEMAMA**  | **NAČIN OSTVARIVANJA PROGRAMA**  |
| **I - UVOD** **1. Upoznavanje sadržaja programa i načina rada**  | • Upoznavanje učenika sa sadržajem predmeta, planom i programom i načinom realizacije nastave Pravoslavnog katihizisa;• Ustanoviti kakva su znanja stekli i kakve stavove usvojili učenici u prethodnom razredu školovanja  | • moći da sagleda sadržaje kojima će se baviti nastava Pravoslavnog katihizisa u toku 7. razreda osnovne škole; • moći da uoči kakvo je njegovo predznanje iz gradiva Pravoslavnog katihizisa obrađenog u prethodnom razredu školovanja.  | • Upoznavanje sa sadržajem programa i načinom rada | Katihizacija kao liturgijska delatnost- zajedničko je delo katihete (veroučitelja) i njegovih učenika. Katiheta (veroučitelj) bi trebalo stalno da ima naumu da katiheza ne postoji radi gomilanja informacija ("znanja o veri"), već kao nastojanje da se učenje i iskustvo Crkve lično usvoje i sprovedu u život kroz slobodno učešće u bogoslužbenom životu Crkve. Na početku svake nastavne teme učenike bi trebalo upoznati sa ciljevima i ishodima nastave, sadržajima po temama, načinom ostvarivanja programa rada, kao i sa načinom vrednovanja njihovog rada. **Vrste nastave**Nastava se realizuje kroz sledeće oblike nastave:• **teorijska nastava (34 časa)• praktična nastava (2 časa)** **Mesto realizacije nastave•** Teorijska **nastava se realizuje u učionici**;• Praktična nastava se **realizuje u crkvi - učešćem u liturgijskom sabranju;** **Didaktičko metodička uputstva za realizaciju nastave**• Uvodne časove trebalo bi osmisliti tako da doprinesu međusobnom upoznavanju učenika, upoznavanju učenika s ciljevima, ishodima, nastavnim sadržajima, ali i tako da nastavnik stekne početni uvid u to kakvim predznanjima i stavovima iz područja Pravoslavnog katihizisa, grupa raspolaže.• Realizacija programa trebalo bi da se odvija u skladu s principima savremene aktivne nastave, koja svojom dinamikom podstiče učenike na istraživački i problemski pristup sadržajima tema. U toku realizacije stavljati naglasak više na doživljajno i formativno, a manje na saznajno i informativno.• Kvalitet nastave se postiže kada se nastavni sadržaji realizuju u skladu sa savremenim pedagoškim zahtevima u pogledu upotrebe raznovrsnih metoda, oblika rada i nastavnih sredstava.• Imajući u vidu zahteve nastavnog programa i mogućnosti transponovanja nastavnog sadržaja u pedagoško didaktička rešenja, nastavnik bi trebalo da vodi računa i o psihološkim činiocima izvođenja nastave - uzrastu učenika, nivou psihofizičkog razvoja, interesovanjima, sklonostima, sposobnostima i motivaciji učenika.• U ostvarivanju savremene nastave nastave nastavnik je izvor znanja, kreator, organizator i koordinator učeničkih aktivnosti u nastavnom procesu. • Nastava je uspešno realizovana ako je učenik spreman da Crkvu shvati kao prostor za ostvarivanje svoje ličnosti kroz zajedničarenje sa bližnjima i Trojičnim Bogom koji postaje izvor i punoća njegovog života. **Evaluacija nastave**Evaluaciju nastave (procenjivanje uspešnosti realizacije nastave i ostvarenosti zadataka i ishoda nastave) nastavnik će ostvariti na dva načina:• procenjivanjem reakcije učenika ili prikupljanjem komentara učenika putem anketnih evaluacionih listića; • proverom znanja koje učenici usvajaju na času i ispitivanjem stavova;**Ocenjivanje**Neposredno opisno ocenjivanje učenika može se vršiti kroz:• usmeno ispitivanje;• pismeno ispitivanje;• posmatranje ponašanja učenika; **Okvirni broj časova po temama**Uvod - **1**Bogopoznanje - **5**Simvol Vere - **6**Svetotajinski život Crkve - **11**Srpska Crkva kroz vekove - **11**Evaluacija - **1+1** |
| **II - BOGOPOZNANJE** **2. Proces saznavanja 3. Ličnosno poznanje 4. Poznanje Boga5. Bog je jedan, ali nije sam**  | • Podstaći učenike da preispitaju svoj odnos prema znanju i učenju;• Kroz očigledne primere i eksperimente objasniti učenicima tri načina saznavanja: objektivno, subjektivno i ličnosno i granice njihove primene (nauka, umetnost, teologija);• Ukazati učenicima na povezanost ljubavi i znanja u crkvenom iskustvu;• Objasniti učenicima da nam Hristos otkriva Boga kao Svetu Trojicu;• Razviti kod učenika svest o ljubavi kao temelju zajednice.  | • moći da uoči da su znanje i učenje važni u njegovom životu;• moći da kroz očigledne primere i eksperimente zaključi da postoje različiti načini saznavanja• moći da kroz primere iz ličnog iskustva uoči da jedino onaj koga zavolimo za nas postaje ličnost - neponovljivo i beskrajno važno biće; • moći da povezuje ličnosno poznanje sa našim poznanjem Boga;• moći da prepozna da nam Hristos otkriva Boga kao ljubavnu zajednicu tri ličnosti;• moći da vrednuje svoje ponašanje na osnovu ljubavi koju iskazuje prema svojim bližnjima;• biti podstaknut na odgovornije oblikovanje zajedničkog života sa drugima.  | • Proces saznavanja kao delo cele ličnosti: čula, razum, slobodna volja, iskustvo • Ličnosno poznanje, upoznavanje kroz ljubav• Poznanje Boga• Bog je jedan, ali nije sam (Bog je zajednica tri ličnosti: Otac, Sin i Sveti Duh)  |
| **III - SIMVOL VERE** **6. Sabori kao izraz jedinstva Crkve7. Vaseljenski sabori 8. Simvol vere9. Bogočovek Hristos**  | • Ukazati učenicima na Sabore kao izraz jedinstva Crkve;• Objasniti pojmove jeresi i dogmata;• Pružiti učenicima osnovno znanje o istorijskom kontekstu nastanka Simvola vere; • Pružiti učenicima osnov za razumevanje osnovne istine o Tajni Bogočoveka Hrista;• Razvijanje svesti učenika o značaju i mestu Simvola vere u Krštenju i Liturgiji;  | • moći da uoči da je Crkva na Saborima rešavala probleme sa kojima se susretala kroz istoriju; • biti podstaknut da svoje probleme i nesuglasice sa drugima rešava kroz razgovor i zajedništvo;• znati da je Simvol vere ustanovljen na Vaseljenskim saborima;• umeti da interpretira Simvol vere; • znati da se Simvol vere izgovara na Krštenju i Liturgiji;• moći da uoči da pojam Bogočoveka opisuje Hrista kao istinitog Boga i istinitog Čoveka; | • Sabori kao izraz jedinstva Crkve• Vaseljenski sabori • Simvol vere• Hristos je istiniti Bog i istiniti Čovek  |
| **IV - SVETOTAJINSKI ŽIVOT CRKVE** **10. Svetotajinski život Crkve 11. Sveta Liturgija - svetajna Crkve12. Svete Tajne Krštenja i Miropomazanja 13. Sveta Tajna Ispovesti14. Sveta Tajna Braka15. Monaška zajednica 16. Sveta Tajna Rukopoloženja17. Molitvoslovlja Crkve**  | • Pružiti učenicima osnov za razumevanje da se kroz učešće u Svetim Tajnama Crkve naš život i svi njegovi elementi izvode u ličnosni odnos sa Bogom;• Pružiti učenicima osnov za razumevanje smisla i značaja Svetih Tajni;• Razvijanje svesti učenika o neophodnosti ličnog učestvovanja u svetotajinskom životu Crkve. | • moći da uvidi da Crkva Svetim Tajnama povezuje čoveka sa Bogom u najvažnijim momentima njegovog života (rođenje i duhovno rođenje - Krštenje, venčanje i Brak, Crkvena briga za bolesne u jeleosvećenju...)• moći da uvidi da je Liturgija izvor i cilj svih Tajni Crkve;• znati da je Pričešće vrhunac svetotajinskog života• moći da prepozna Krštenje i Miropomazanje kao Tajne ulaska u Crkvu; • biti podstaknut da na pokajanje gleda kao na promenu načina života;• moći da uvidi da su brak i monaštvo dva puta koja vode ka Bogu; • moći da razlikuje i imenuje službe u Crkvi (episkop, sveštenik, đakon i narod);• moći da prepozna svoju službu u Crkvi;• moći da u molitvoslovljima uoči važnost prirodnih elemenata (vode, grožđa, žita, svetlosti...)• biti podstaknut na učestvovanje u svetotajinskom životu Crkve; | • Svetotajinski život Crkve • Sveta Liturgija kao svetajna Crkve• Svete Tajne Krštenja i Miropomazanja • Sveta Tajna Ispovesti• Sveta Tajna braka (slika Hrista i Crkve)• Monaška zajednica (iskorak ka životu budućeg veka)• Sveta Tajna Rukopoloženja • Molitvoslovlja Crkve  |
| **V - SRPSKA CRKVA KROZ VEKOVE** **18. Sveta braća Kirilo i Metodije19. Sveti Sava20. Srbi svetitelji 21. Krsna slava i običaji22. Srpska crkvena baština**  | • Objasniti učenicima značaj misionarske i prosvetiteljske delatnosti Svete braće i Svetog Save;• Ukazati učenicima kroz primere srpskih svetitelja na značaj sticanja hrišćanskih vrlina;• Ukazati učenicima na istorijski put Srpske Crkve kroz žitija izabranih svetitelja;• Podstaći učenike da razviju doživljaj Krsne slave kao molitvenog proslavljanja Boga i svetitelja;• Razviti kod učenika svest o važnosti negovanja tradicije i običaja (Krsna slava, litije, hramovne i gradske slave);• Pružiti učenicima mogućnost da sagledaju ulogu SPC u razvoju srpske kulture i identiteta.  | • moći da prepozna da kultura i pismenost Slovena imaju koren u misionarskoj delatnosti prosvetitelja ravnoapostolnih Kirila i Metodija;• moći da objasni prosvetiteljsku ulogu i značaj Svetoga Save za srpski narod;• biti podstaknut da doživi srpske svetitelje kao učitelje hrišćanskih vrlina;• moći da prepozna negovanje srpskih pravoslavnih običaja kao način prenošenja iskustva vere i proslavljanja Boga i svetitelja • moći da prepozna evharistijsku simboliku u elementima Krsne Slave;• biti podstaknut da proslavljanje Krsne slave vezuje za Liturgiju• biti podstaknut da doživi, vrednuje i neguje bogatstvo i lepotu srpske kulturne baštine. | • Sveta braća Kirilo i Metodije• Sveti Sava• Srbi svetitelji(veroučitelj će na više časova opisati život i podvige nekoliko svetitelja Srpske Crkve po izboru:- Sveta loza Nemanjića- Sv. car Lazar- Sv. Vasilije Ostroški- Sv. Nikolaj Žički i Ohridski- Sv. Petar Cetinjski- Sv. Vukašin iz Klepaca)• Krsna slava i običaji (litije, hramovne i gradske slave...)• Srpska crkvena baština  |